บี เตชะอุบล เล็งดึง มัลดินี ร่วมบอร์ดมิลาน
นักธุรกิจหนุ่มไฟแรง บี เตชะอุบล วางแผนดึงตัว เปาโล มัลดินี อดีตกองหลังระดับตำนานของทีมชาติอิตาลี และทีม ปิศาจแดง-ดำ เอซี มิลาน ร่วมเป็นหนึ่งในทีมบอร์ดบริหารของสโมสรมิลาน หลังมีข่าวจากสื่อมะกะโรนีว่าเจ้าตัวเพิ่งบรรลุข้อตกลงในการเจรจาเข้าซื้อหุ้น 30 เปอร์เซ็นต์ ของสโมสรเอซี มิลาน เป็นที่เรียบร้อยแล้ว ขณะที่ซิลวิโอ แบร์ลุสโคนี เจ้าของทีมตัวจริง ออกแถลงการณ์ปัดข่าวขายหุ้นเกินครึ่งให้เจ้าสัวนักธุรกิจชาวจีน,สื่อดังอิตาลี กัซเซตตา เดลโล สปอร์ต (Gazzetta dello Sport) รายงานว่า บี เตชะอุบล นักธุรกิจหนุ่มชาวไทย วัย 39 ปี ต้องการดึงตัว เปาโล มัลดินี อดีตกัปตันทีมผู้ยิ่งใหญ่ของเอซี มิลาน และทีมชาติอิตาลี ร่วมเป็นหนึ่งในทีมบอร์ดบริหารของสโมสรเอซี มิลาน,ก่อนหน้านี้มีข่าวว่า นักธุรกิจหนุ่มไทยผู้นี้ กำลังอยู่ระหว่างยื่นข้อเสนอและเข้าเจรจาซื้อหุ้น 30% ของรอสโซเนรีอยู่ในเวลานี้ โดยช่วงหลายวันที่ผ่านมามีกระแสข่าวหนาหูว่า ทั้งสองฝ่ายสามารถบรรลุข้อตกลงเบื้องต้นกันได้แล้ว ซึ่งล่าสุดสื่อฉบับนี้ระบุอีกว่า บี เตชะอุบล วางแผนขอดึงตัวอดีตกองหลังระดับตำนานของทีมชาติอิตาลีเข้ามาเป็นทีมบริหารทีมปิศาจแดงดำด้วย หากประสบความสำเร็จในการเข้าซื้อหุ้นของสโมสร,ขณะเดียวกัน ทางด้าน ฟินอินเวสต์ บริษัทของ ซิลวิโอ แบร์ลุสโคนี เจ้าของสโมสรเอซี มิลาน ในปัจจุบัน ได้ออกแถลงการณ์ปัดข่าวขายหุ้นทีมเอซี มิลาน 51% ให้กับ Poe Qiu Ying Wang Shuo เจ้าสัวชาวจีน ซึ่งรู้จักกันในนาม มิสเตอร์พิงค์,ก่อนหน้านี้สื่อรายงานว่า หุ้นเกินครึ่งของปิศาจแดงดำถูกขายให้กับนักธุรกิจจากแดนมังกรรายนี้เรียบร้อยแล้ว แต่ล่าสุดตัวแทนเจ้าของทีมรอสโซเนรีก็รีบออกมาปฏิเสธข่าวดังกล่าวทันที,มิลานขอปฏิเสธข่าวบรรลุข้อตกลงขายหุ้นของสโมสร เรายืนยันเรื่องนี้ได้ว่า มีหลายกลุ่มให้ความสนใจที่จะเข้ามาร่วมงานกับมิลาน แต่เป็นเพียงแค่การลงทุนแบบย่อยๆเท่านั้น ฟินอินเวสต์ไม่สนใจที่จะปล่อยให้ใครเข้ามาครอบครองสโมสรแทน แบร์ลุสโคนีกล่าว,ทั้งนี้ หนึ่งในผู้สนใจเข้าซื้อหุ้นของมิลานก็คือ บี เตชะอุบล นักธุรกิจชาวไทย ซึ่งสื่อดัง ลา รีพับบลิกา (La Repubblica) เพิ่งรายงานว่า สามารถบรรลุข้อตกลงกับแบร์ลุสโคนีซื้อหุ้นส่วนหนึ่งของมิลานแล้ว แต่ก็ยังไม่มีการคอนเฟิร์มเรื่องนี้จากทั้งสองฝ่ายแต่อย่างใด
นักธุรกิจหนุ่มไฟแรง บี เตชะอุบล วางแผนดึงตัว เปาโล มัลดินี อดีตกองหลังของทีม ปิศาจแดง-ดำ เอซี มิลาน ร่วมเป็นหนึ่งในทีมบอร์ดบริหารของสโมสรมิลาน หลังมีข่าวว่าเจ้าตัวเพิ่งบรรลุข้อตกลงในการเจรจาเข้าซื้อหุ้น 30 เปอร์เซ็นต์ ของสโมสร
บี เตชะอุบล,เปาโล มัลดินี,เอซี มิลาน,ข่าวกีฬา,ข่าว,ไทยรัฐออนไลน์